## Odluka o izdavanju državnog jamstva za zaduženje Hrvatskih željeznica u inozemstvu

### NN 41/2000 (18.4.2000.), Odluka o izdavanju državnog jamstva za zaduženje Hrvatskih željeznica u inozemstvu

# MINISTARSTVO FINANCIJA

**968**

Sukladno Zaključku Vlade Republike Hrvatske klasa: 441-03/99-01/61
urbroj: 5030105-99-2 od 30. prosinca 1999. godine i Odluci Vlade
Republike Hrvatske o davanju suglasnosti Hrvatskim željeznicama
za zaduženje u Ministarstvo financija donijelo je temeljem
ovlaštenja iz odredbi članka 7. i članka 10.
Zakona o kreditnim poslovima s inozemstvom (»Narodne novine«,
br. 43 od 31. svibnja 1996. godine) 21. ožujka 2000. godine
sljedeću

## ODLUKU

### O IZDAVANJU DRŽAVNOG JAMSTVA ZA ZADUŽENJE HRVATSKIH ŽELJEZNICA U INOZEMSTVU

I.

Odlukom o davanju suglasnosti Hrvatskim željeznicama (HŽ)
za zaduženje u inozemstvu od 30. prosinca 1999. Vlada Republike
Hrvatske dala je suglasnost Hrvatskim željeznicama za sklapanje
ugovora s tvrtkom Thyssen Krupp Materials & Services AG, Düsseldorf,
Njemačka, o nabavi rezervnih dijelova i materijala za obnovu
i modernizaciju dijelova željezničke pruge Zagreb-Split
(»Lička pruga«) u vrijednosti nabave od DEM 59.000.000
(oko 31 milijun EUR ili protuvrijednosti kuna od oko 232 milijuna).

II.

Isporuke prema Ugovoru o nabavi iz točke I. bit će
u cijelosti financirane izvoznim robnim kreditom od strane KfW
(Kreditanstalt für Wiederaufbau) Frankfurt am Main. Izvozni
kredit od 85% vrijednosti nabave uz osiguranje Hermes vezan je
za nabavu roba uglavnom iz SR Njemačke, dok drugi dio kredita
od 15% pokriva plaćanja pologa i lokalne troškove nabave.
U isporukama dijelova opreme, materijala i usluga sudjelovat će
domaći isporučitelji sa 20-25% vrijednosti isporuka.

III.

U ime zajmoprimatelja, Hrvatskih željeznica, ugovor o nabavi
i ugovore o kreditima potpisat će mr. Dragutin Šubat,
generalni direktor HŽ ili po njemu i Nadzornom tijelu HŽ
ovlaštena osoba.

Ministarstvo financija je ovlašteno za izdavanje, a ministar
financija ili zamjenik ministra financija za potpisivanje platežnog
državnog jamstva za kredite pod sljedećim uvjetima:

1. Izvozni kredit osiguran od Hermesa:

```
Kreditor: 			KfW (Kreditanstalt für Wiederaufbau), Frankfurt
				am Main

Zajmoprimatelj: 		Hrvatske željeznice d.o.o. (HŽ), Zagreb

Namjena: 			financiranje nabave ugovorenih roba  i usluga, pretežito
				iz SR Njemačke

Iznos: 				do 16 mil. EUR (85% vrijednosti dijela njemačkih
				isporuka)

Korištenje: 			15 mjeseci

Otplata: 			10 jednakih polugodišnjih obroka nakon ugovorene
				središnje isporuke

Kamata: 			šestomjesečni EURIBOR za DEM uvećan
				za 0,70% godišnje (trenutno 4.25% godišnje) ili fiksno
				ugovorena kamata - trenutno 5.41%

Trošak rezervacije: 		0,25% godišnje na neiskorišteni
dio

Trošak ugovaranja: 		0,50% jednokratno od iznosa kredita

Osiguranje: 			Hermes i neopozivo platežno državno jamstvo
				Republike Hrvatske

2. Neosigurani komercijalni kredit

Kreditor: 			KfW (Kreditanstalt für Wiederaufbau), Frankfurt
am Main

Zajmoprimatelj: 		Hrvatske željeznice d.o.o. (HŽ), Zagreb

Namjena: 			financiranje 15% pologa i lokalnih troškova nabave
				roba i usluga koji nisu osigurani

Iznos: 				do 15 mil. EUR

Korištenje: 			15 mjeseci

Otplata: 			10 jednakih polugodišnjih obroka nakon 6 mjeseci
				ili središnje ugovorene isporuke

Kamata: 			šestomjesečni EURIBOR za DEM uvećan
				za 2% godišnje (trenutno 5.55% godišnje) ili fiksno
				ugovorena kamata - trenutno 6,71%

Trošak rezervacije: 		0,30% godišnje na neiskorišteni
dio

Trošak ugovaranja: 		0,70% jednokratno od iznosa kredita

Osiguranje: 			Neopozivo platežno državno jamstvo Republike
				Hrvatske
```

IV.

Sklapanje i provedbu ugovora o nabavi i isporukama kao i ugovora
o kreditima prate i nadziru Ministarstvo pomorstva, prometa i
veza i Ministarstvo financija u okvirima svojih nadležnosti.

V.

Ova Odluka stupa na snagu danom donošenja i objavit će
se u »Narodnim novinama«.

Klasa: 441-01/99-01/172
Urbroj: 513-14/00-3
Zagreb, 21. ožujka 2000.

Ministar financija
 **dr. Mato Crkvenac,** v. r.

Odluka, NN 41/2000-968